वडोदरा जंक्शन रेलवे स्टेशन (पूर्व में बड़ौदा सिटी जंक्शन, स्टेशन कोड: ) भारतीय शहर वड़ोदरा, गुजरात में स्थित मुख्य रेलवे स्टेशन है। यह कानपुर सेंट्रल, विजयवाड़ा जंक्शन, दिल्ली जंक्शन, नई दिल्ली, अंबाला कैंट, हावड़ा, पटना जंक्शन और आसनसोल जंक्शन के बाद ट्रेनों के आवागमन के मामले में भारत का नौवां सबसे व्यस्त और गुजरात राज्य में सबसे व्यस्त रेलवे स्टेशन है, साथ ही यह भारतीय रेलवे के पश्चिमी रेलवे ज़ोन का एक प्रमुख पड़ाव भी है। लगभग 170 ट्रेनें प्रतिदिन इस स्टेशन से शुरू होती हैं, समाप्त होती हैं, या गुजरती हैं।

 इतिहास 
यह स्टेशन 1861 में बॉम्बे, बड़ौदा और मध्य भारत रेलवे कंपनी के लिए तब के गायकवाड़ शासक महाराजा खांडेराव द्वारा बनावाया गया था। 1954 में भारतीय रेलवे द्वारा मूल छोटे स्टेशन को ध्वस्त कर मौजूदा इमारत का निर्माण किया गया था। स्टेशन ने 9 जनवरी 2010 को अपनी स्थापना के 150वीं वर्षगांठ मनाई।

 व्यवस्थाएं 
यह 250 ट्रेनों के रुकने के साथ मुख्य रेलमार्ग पर 7 प्लेटफार्मों के साथ काफी बड़ा स्टेशन है। प्लेटफार्म 1 से 6 को जोड़ने वाले 2 पैदल ओवर ब्रिज (एफओबी) हैं। प्लेटफॉर्म 2, 3 और 6 में स्लाइडिंग रैंप है और प्लेटफॉर्म 1 में एस्केलेटर हैं। स्टेशन से दो निकास द्वार हैं, एक प्लेटफॉर्म 1 के माध्यम से जो पुराने शहर (साथ ही महाराजा सयाजीराव यूनिवर्सिटी ऑफ बड़ौदा और सेंट्रल बस स्टैंड) की ओर खुलता है, जबकि दूसरा छोर प्लेटफॉर्म 6 की ओर है (जो नए शहर अलकापुरी की तरफ खुलता है)। प्लेटफॉर्म 6, 704 मीटर लंबाई के साथ सबसे लंबा प्लेटफोर्म है। प्लेटफॉर्म 6. पर पे एंड यूज़ टॉयलेट सुविधा उपलब्ध है।

 रेलवे मार्ग और कॉलेज 
स्टेशन तीन रेलमार्गों का सम्भालने का कार्य करती है: अहमदाबाद और मुंबई के बीच सीधा मार्ग; वडोदरा और छोटा उदयपुर; और दिल्ली मार्ग के माध्यम से रतलाम, कोटा और मथुरा। उत्तरी क्षेत्र की ओर जाने वाली ट्रेनें रतलाम मार्ग का उपयोग करती हैं, जबकि अन्य सभी ट्रेनें अहमदाबाद-मुंबई रेलमार्ग का उपयोग करती हैं, जैसे अहमदाबाद शताब्दी एक्सप्रेस, दिल्ली सराय रोहिल्ला बांद्रा टर्मिनस गरीब रथ एक्सप्रेस, गुजरात मेल, कर्णावती एक्सप्रेस, सूर्यनगरी एक्सप्रेस और रणकपुर एक्सप्रेस। प्रतिष्ठित मुंबई राजधानी एक्सप्रेस, अगस्त क्रांति राजधानी एक्सप्रेस, तिरुवनंतपुरम राजधानी एक्सप्रेस, गोल्डन टेम्पल मेल और अवंतिका एक्सप्रेस भी इस स्टेशन पर रुकती हैं।

रेलवे स्टाफ कॉलेज भारतीय रेलवे के अधिकारियों के लिए अल्मा मेटर है। यह वडोदरा के लालबाग में प्रताप विलास पैलेस (1914 में बनाया गया) के 55 एकड़ (22 हेक्टेयर) के बगीचे और जंगली जमीन के विशाल परिसर में स्थित है। यहां भारतीय रेलवे अधिकारियों के सभी स्तरों, प्रोबेशनरों से लेकर महाप्रबंधकों को प्रशिक्षण प्रदान किया जाता है।

कॉलेज की स्थापना 1930 में देहरादून में हुई थी और फिर 1952 में वडोदरा में अपने वर्तमान सिलावन परिवेश में स्थानांतरित कर दिया गया। प्रताप विलास पैलेस हरे भरे लॉन से घिरा हुआ है और पुनर्जागरण शैली में सीएफ स्टीवंस द्वारा डिजाइन किया गया था। यह संपत्ति वडोदरा के पूर्व शासकों गायकवाडों से खरीदी गई थी, और मोर और प्रवासी पक्षियों का घर है। 
बाएँअंगूठाकार वडोदरा स्टेशन पर खड़ी राजकोट एक्सप्रेस, और प्लेटफोर्म पर ट्रेन का इंतजार करते यात्री।

 ट्रेनें 
वडोदरा जंक्शन रेलवे स्टेशन से निम्नलिखित प्रमुख ट्रेनें शुरू होती हैं:

 2292930 वडोदरा - भीलड सुपरफास्ट एक्सप्रेस 
 1903536 वडोदरा - अहमदाबाद इंटरसिटी एक्सप्रेस 
 1292728 वडोदरा - मुंबई सेंट्रल एक्सप्रेस 
 2090304 वडोदरा - वाराणसी महामना एक्सप्रेस 
 2090506 वडोदरा - रीवा महामना एक्सप्रेस 

 सन्दर्भ 

श्रेणी:विकिडेटा पर उपलब्ध निर्देशांक
श्रेणी:भारत के रेलवे जंक्शन
श्रेणी:गुजरात में रेलवे स्टेशन
श्रेणी:वडोदरा रेलवे मंडल
श्रेणी:वडोदरा ज़िला